Държавен вестник, бр. 69, 2008 г., стр. 46

С Т Р .  46
Д Ъ Р Ж А В Е Н   В Е С Т Н И К
Б Р О Й  69
(5) Оценяващият ръководител своевремен-
но изготвя оценка по чл. 20, ал. 1, която се при-
лага към заявлението на служителя по ал. 2.
(6) Атестационната комисия може да допус-
не разглеждане и на кандидатури на служите-
ли, чийто срок на работа в МВнР е под изисква-
щия се по ал. 4, но не по-кратък от една година,
по изключение в случаите, когато липсват дру-
ги кандидатури, отговарящи на изискванията
или по служебна целесъобразност.
(7) Кандидатури на лица извън състава на
дипломатическата служба могат да се допуснат
за разглеждане от Атестационната комисия при
липса на подходящи кандидатури от състава на
дипломатическата служба или при служебна
целесъобразност. Кандидатурите по тази али-
нея следва да отговарят на изискванията за за-
емане на съответната длъжност.
Чл. 39. (1) В срок до 31 декември ежегодно
Атестационната комисия разглежда постъпи-
лите кандидатури за заемане на подлежащите
на ротация през следващата година длъжности
за служители в задграничните представителст-
ва и изготвя предложение до министъра за съ-
ответни задгранични назначения.
(2) При изготвянето на предложението до
министъра по ал. 1 Атестационната комисия
отчита:
1. изискванията за заемането на обявените
за ротация длъжности;
2. професионалните качества и умения на
служителя;
3. професионалния опит и квалификация на
кандидата, биографията му;
4. езиковата подготовка на кандидата;
5. последните две ежегодни оценки;
6. оценката по чл. 20;
7. предишните задгранични мандати и про-
дължителността на последния престой в МВнР.
Чл. 40. (1) В срок до 31 януари ежегодно
постоянният секретар обявява на служителите
в задграничните представителства, чиито зад-
гранични мандати приключват през същата го-
дина, списъка на освобождаващите се в рамки-
те на ротацията длъжности в дирекциите в МВнР
и определя едномесечен срок, в който служите-
лите представят писмени заявления с кандида-
турите си за заемането им.
(2) В заявленията си кандидатите посочват
до три дирекции в МВнР по избор, съобразя-
вайки се с освобождаващите се длъжности, изис-
кванията за заемането им и професионалния си
опит и квалификация.
Чл. 41. (1) В срок до 31 март ежегодно Атес-
тационната комисия провежда заседание по
ротацията, на което разглежда постъпилите
кандидатури за заемане на освобождаващите
се през същата година в рамките на ротацията
длъжности в дирекциите в МВнР и изготвя пред-
ложение до министъра за преназначаване на
служителите от задграничните представителс-
тва в структурните звена в МВнР.
(2) При изготвяне на предложението до ми-
нистъра по ал. 1 Атестационната комисия от-
чита:
1. изискванията за заемането на обявените
за ротация длъжности;
2. професионалните качества и умения на
служителя;
3. професионалния опит и квалификация на
кандидата;
4. езиковата подготовка;
5. последните две ежегодни оценки;
6. цялостното кариерно развитие на слу-
жителя.
Чл. 42. В срок до 30 април ежегодно в съот-
ветствие с предложенията си по чл. 37, 39 и 41
Атестационната комисия предлага на минис-
търа проект за ежегодната ротация.
Г л а в а  ч е т в ъ р т а
УСЛОВИЯ И РЕД ЗА ПРОВЕЖДАНЕ НА
ИЗПИТ ЗА ПРИДОБИВАНЕ НА ДИПЛОМА-
ТИЧЕСКИ РАНГ “АТАШЕ”
Чл. 43. (1) Изпит за придобиване на дипло-
матически ранг “аташе” се полага от стажант-
аташетата, назначени по реда на чл. 28, ал. 1 от
Закона за дипломатическата служба, които са
преминали предвидения стаж и обучение, орга-
низирано от Дипломатическия институт.
(2) Изпитът се провежда след изтичане на
една година от датата на встъпване в длъжност
на стажант-аташетата.
Чл. 44. (1) Изпитите се провеждат от изпит-
на комисия, назначена със заповед от министъ-
ра, в състав най-малко от девет членове.
(2) Председател на изпитната комисия е
постоянният секретар, който ръководи и орга-
низира работата на комисията.
(3) За членове на комисията се назначават
старши и висши дипломатически служители,
които притежават необходимите професионал-
на квалификация и опит, за да извършат пре-
ценка на професионалните и деловите качества
на полагащите изпит стажант-аташета.
(4) Числеността и поименният състав на
изпитната комисия се определят със заповедта
на министъра по ал. 1.
Чл. 45. (1) Изпитните дати се насрочват със
заповед на министъра най-малко един месец
преди датата на писмения изпит.
(2) Със заповедта се утвърждава конспект от
теми в областта на външната политика на Репуб-
лика България и международните отношения.
(3) Копие от заповедта заедно с утвърдения
конспект се връчва срещу подпис на стажант-
аташетата, на които предстои полагане на изпит.
(4) Преди провеждането на изпита изпитна-
та комисия провежда заседание, на което уточ-
нява критериите за оценяване.